OzLabs/hebrew-wiki-articles huggingface dataset:
סטאז' (רפואה)

סטאז (בעברית: צוֹעֲרוּת) הוא שלב מקדמי בהכשרתו של רופא, הכולל עבודה מעשית בהשגחת רופאים בכירים במסגרת בית חולים, ומקובל בווריאציות מסוימות במדינות רבות, זאת, בשונה מהתמחות שהיא שלב מתקדם בהכשרת רופא.

==בישראל==
בישראל, לאחר סיום 6 שנות לימודי רפואה בבית ספר לרפואה, ולאחר עמידה ב"בחינות רישוי" של משרד הבריאות, לפני קבלת הרישיון לעסוק ברפואה נדרשת שנת סטאז'. בעבר, שנת הסטאז' הייתה קרויה "השנה השביעית" ללימודי הרפואה.

במהלך הסטאז' חל איסור על רישום מרשמים (רצפטים), תעודות לידה, תעודות פטירה, חוות דעת רפואיות ותעודות כלשהן. כמו כן, אין הסטאז'ר (בעברית: הרופא הצוער, או בקיצור: הצוער) רשאי לחתום על שחרור חולה מחדר מיון, מחלקה בביה"ח או כל מתקן רפואי אחר. מלבד הגבלות אלה, על הסטאז'ר חלות כל הזכויות והחובות של רופא מורשה.

לאחר שסיים בהצלחה את שנת הסטאז', משרד הבריאות מנפיק לו רישיון לעסוק ברפואה (תחילה "רישיון זמני", ולאחר מספר חודשים, "רישיון קבוע").

שנת הסטאז' מתבצעת באחד מבתי החולים שהוכרו לסטאז' על ידי המועצה המדעית של הר"י, והסטאז'ר מופנה על פי הגרלה.

מקצועות חובה בסטאז': רפואה פנימית, כירורגיה ורפואת ילדים. משנת 2008 ישנם מסלולים ישירים לסטאז' במקצועות: רפואה פנימית, רפואת ילדים וכירורגיה.

תפקידו של הסטאז'ר מגוון. הסטאז'ר משתתף בעבודה השוטפת במחלקה, מבצע רוטינה של לקיחת בדיקות דם, קבלות ושחרורים של חולים (כשרופא בכיר מאשר וחותם), משתתף ב"ביקור רופאים", ועל פי דרישות הרופאים הבכירים שבמחלקה מכין הרצאות וכדומה. בסיום הסטאז' במחלקה מקבל הערכה מקצועית של מנהל המחלקה.

בשנת הסטאז' הסטאז'ר מקבל שכר, שאחד המרכיבים הבסיסיים שלו הוא מספר התורנויות שהסטאז'ר מבצע (תורניות במחלקה, ותורנויות חדר מיון).

לאחר תום שנת הסטאז' וקבלת רישיון לעסוק ברפואה, רשאי הרופא שסיים בהצלחה את שנת הסטאז' לבחור לעצמו מסלול התמחות, הנמשך מספר שנים. רופא שמחליט לא לעבור התמחות נחשב לרופא כללי.

על מנת להתחיל את שנת הסטאז', על הסטאז'ר להגיש את עבודת הגמר שלו, זאת בדומה לבוגרי אוניברסיטאות באירופה, אשר מגיעים לסטאז' לאחר שסיימו את עבודת הגמר.

הרישיון לעסוק ברפואה תקף רק למדינת ישראל. במידה והרופא שסיים סטאז' מעוניין לצאת לעבוד באירופה או בארצות הברית חלה עליו החובה לעבור בחינות הסמכה מחדש, במקום העבודה החדש.

הסטאז'רים בישראל מאוגדים ב"ארגון הסטאז'רים לרפואה בישראל" (אסל"י).

==קישורים חיצוניים==

* [https://www.health.gov.il/Subjects/MedicalAndHealthProfessions/GeneralMedicine/Pages/stage.aspx סטאז' ברפואה בישראל], משרד הבריאות
* [https://med.tau.ac.il/internship-studies לימודי הסטאז' - לימודים לתואר ד"ר לרפואה], בית הספר לרפואה ע"ש סאקלר, אוניברסיטת תל אביב 
* [https://web.archive.org/web/20161110235150/https://medicine.ekmd.huji.ac.il/He/Education/programsAndRegulations/regulation/schools/medicine/Pages/internship_he.aspx תקנון סטאז'], הפקולטה לרפואה, האוניברסיטה העברית בירושלים

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ישראל: בריאות ורפואה
קטגוריה:רפואה: לימודים והדרכה
פרדריק הנדריק, נסיך אורנז'

פרדריק הנדריק, נסיך אורנז (; 29 בינואר 1584 – 14 במרץ 1647) היה הסטאדהאודר של הרפובליקה ההולנדית, ונסיך אורנז' בין השנים 1625–1647. נודע בהצלחתו במצור על 'ס-הרטוחנבוס בשנת 1629.

==ביוגרפיה==
===ילדותו===
נולד בדלפט ב-29 בינואר 1584, כבנם של וילם הראשון, נסיך אורנז' ואשתו הרביעית לואיז דה קוליני, בתם של גאספאר דה קוליני השני ושארלוט דה לאוואל. כשהיה בן חצי שנה נרצח אביו, ואחיו למחצה מאוריץ, נסיך אורנז' ירש את תפקידו כסטאדהאודר של המחוזות השונים בהולנד. פרדריק הנדריק חונך על ידי אחיו חינוך צבאי, ומונה לגנרל בצבא ההולנדי.

בשנת 1625 כפה מאוריץ על פרדריק הנדריק להתחתן, והוא התחתן עם אמליה מזולמס-בראונפלס, בתו של יוהאן אלברכט הראשון, רוזן זולמס-בראונפלס.

===שלטונו===
לאחר פטירת אחיו מאוריץ בשנת 1625 ירש פרדריק הנדריק את תפקידו כסטאדהאודר של המחוזות השונים בהולנד, ואת התואר "נסיך אורנז'", ומונה למפקד הצבא ההולנדי. פרדריק הנדריק הוכיח את עצמו כגנרל טוב כמעט כמו אחיו, וכמדינאי ופוליטיקאי הרבה יותר טוב. במשך עשרים ושתיים שנים הוא שלט ברפובליקה ההולנדית, ותקופתו נחשבת לתור הזהב של הולנד. פרדריק הנדריק זכה בכמה ניצחונות צבאיים ימיים גדולים, על ידי הפיכתו של הצי ההולנדי לאחד הציים הטובים ביותר באותה תקופה.

פרדריק הנדריק זכה בכמה ניצחונות חשובים ביותר על הכוחות הספרדים, ביניהם כיבוש חרונלו בשנת 1627, המצור על 'ס-הרטוחנבוס בשנת 1629, כיבוש מאסטריכט בשנת 1632, ברדה בשנת 1637 והולסט בשנת 1645. בנוסף כרת פרדריק הנדריק ברית עם ממלכת צרפת נגד ספרד, אך לבסוף החליט להגיע לידי הסכם שלום עם הספרדים ולסיים את מלחמת שמונים השנים.

ב-14 במרץ 1647 מת פרדריק הנדריק בהאג, ובמקומו עלה לשלטון בנו וילם השני, נסיך אורנז'.

==משפחתו==
בשנת 1625 התחתן פרדריק הנדריק עם אמליה מזולמס-בראונפלס, בתם של יוהאן אלברכט הראשון, רוזן זולמס-בראונפלס ואגנס מזיין-ויטגנשטיין, ממנה נולדו לו 9 ילדים:
* וילם השני, נסיך אורנז' (1626–1647)
* לואיזה הנרייטה מנסאו (1627–1667)
* הנרייטה אמליה (1628)
* אליזבת (1630)
* איזבלה שארלוטה (1632–1642)
* אלברטינה אגנס מנסאו (1634–1696)
* הנרייטה קתרינה מנסאו (1637–1708)
* הנדריק לודווייק (1639)
* מריה (1642–1688)

בנוסף היה לפרדריק הנדריק ילד לא חוקי, שנולד לו קודם נישואיו.

== אילן יוחסין ==

==קישורים חיצוניים==

* 

קטגוריה:נסיכי אוראניה-נסאו
קטגוריה:אישים הקבורים בכנסייה החדשה בדלפט
קטגוריה:ילידי 1584
קטגוריה:נפטרים ב-1647
משלחת ת'ורנטון

מפה פורטוגזית של האזור, מסוף המאה ה-16
משלחת ת'ורנטון (באנגלית: Thornton expedition; באיטלקית: Spedizione Thornton) הייתה משלחת גילוי ארצות שנשלחה בשנת 1608 ביוזמתו של פרדיננדו הראשון דה מדיצ'י, הדוכס הגדול של טוסקנה, לאתר שטח להתיישבות, איתור משאבי טבע ופיתוח תחנת מסחר תחת ריבונות הדוכסות הגדולה של טוסקנה בדלתא של האמזונאס (באזור שהוא כיום גיאנה הצרפתית). היה זה ניסיון הקולוניאליזם היחיד של מדינה איטלקית ביבשת אמריקה. 

המשלחת, שמנתה שתי ספינות מדגם קרוולה, הפליגה מנמל ליבורנו בספטמבר 1608 תחת פיקודו של האנגלי רוברט ת'ורנטון, שביקש מקלט מדיני בדוכסות הגדולה של טוסקנה, לאחר שהואשם במולדתו בשוד ימי. המשלחת שבה לאותו נמל ביוני 1609, לאחר מסע מוצלח בו לא איבד ת'ורנטון איש מאנשיו. ת'ורנטון תר את שפכי האמזונס והאורינוקו ואת צפון ברזיל, נחת באזור שבו נמצאת היום העיר קאיין ואיתר שטח כנדרש. ת'ורנטון דיווח שהמקום עשיר בסחורות כעץ סיסם, קנה סוכר, פלפל, כותנה ובושם (בלזם) הוא אף הביא עמו חמישה או שישה ילידים, אשר סיפרו על עושרה של ארצם בזהב וכסף. כל הילידים פרט לאחד מתו עד מהרה מאבעבועות שחורות, והנותר למד לדבר איטלקית וחי בחצר דוכס טוסקנה.

אולם, עם שובו של ת'ורנטון לליבורנו נודע לו כי פטרון המשלחת, פרדיננדו דה מדיצ'י, נפטר כבר בפברואר ובנו ויורשו קוזימו השני, אינו מגלה עניין בנושא. על אף שכבר הייתה תוכנית לשגר משלחת שנייה ובה מתיישבים מליבורנו ומלוקה בקיץ 1609, נעצר המיזם ולא קרם עור וגידים.

== קישורים חיצוניים ==
<div class="mw-content-ltr">
* John Temple Leader, [https://archive.org/stream/lifeofsirrobertd00leaduoft/lifeofsirrobertd00leaduoft_djvu.txt Life of Sir Robert Dudley, Earl of Warwick and Duke of Northumberland : Illustrated with letters and documents from original sources, collected by the author, and hitherto inedited (1895)] pp. 124-126
* [http://italianmonarchist.blogspot.co.il/2013/06/italian-empire-in-america.html Italian Empire in America]
</div>

קטגוריה:טוסקנה
קטגוריה:מגלי ארצות בריטים
קטגוריה:גיאנה הצרפתית
ג'אנג ג'ה-שין

גָ'אנְג גְ'ה-שִׂין (בסינית: 張志新; 5 בדצמבר 1930 - 4 באפריל 1975) הייתה דיסידנטית במהלך המהפכה התרבותית בסין, אשר התפרסמה בשל הביקורת שלה על פולחן האישיות של מאו דזה-דונג והשמאל הקיצוני. היא הייתה כלואה במשך שש שנים (1969 עד 1975), עונתה, ואז הוצאה להורג בגין החזקת דעות סותרות לקו הרשמי בעודה חברה רשומה במפלגה הקומוניסטית. חברת מפלגה נוספת אשר הביעה הסכמה עם ז'אנג נידונה ל-18 שנות מאסר.

ג'ה-שין לא ראתה עצמה כאנטי-קומוניסטית, אלא כ"מרקסיסטית אמיתית", ומבחינתה מאו עיוות את המטרה הקומוניסטית. גם בכלא, המשיכה לטעון שהיא חברה נאמנה במפלגה. רבות מהשקפותיה היו דומות לאלה של המנהיגים הקומוניסטים שבאו לאחר שלטונו של מאו. מסיבה זו, טוהר שמה על ידי המזכיר הכללי הו יאובאנג והיא הוכרה בתור מרטירית של המהפכה וכ"קומוניסטית למופת".

== ביוגרפיה ==
ג'אנג ג'ה-שין נולדה בטיינג'ין בשנת 1930. היא למדה באוניברסיטת רנמין מ-1951 עד 1952, ולאחר מכן עבדה באוניברסיטה. מאוחר יותר, ז'אנג הצטרפה למחלקת התעמולה של המפלגה הקומוניסטית במחוז ליאונינג.
דוגמה לעמדות שהביעה ז'אנג והביאו למעצרה:

== מאסר ועינויים ==
ב-1969 נכלאה ג'אנג ג'ה-שין בתא זעיר בשל הערותיה לגבי מאו. את הזמן בכלא העבירה בקריאת ספרים, אותם קנתה במעט כסף שהצליחה לחסוך במסגרת כליאתה. את הערותיה לספרים הייתה כותבת על נייר טואלט, עד שהחרימו הסוהרים את העט שלה. במשך שנה וחצי הוחזקה לעיתים קרובות כבולה באזיקי רגליים וברתמה. בכלא הכריזה שהמפלגה "תענש בידי ההיסטוריה; אם לא במוקדם, אז במאוחר". 

המפלגה אילצה אותה לחתום על מסמכי גירושין. מכיוון שכלאו אותה במתקן כליאה של גברים, היא גם נאנסה ועונתה. לאסירים הגברים נאמר שהם יכולים להפחית מעונשם אם הם יהיו מוכנים לענות את ז'אנג.

במפגש פוליטי שארגנה בכלא כדי להוקיע את לין ביאו, צעקה שהאחריות למעשיו של לין צריכה להיות מוטלת על מאו. מזכיר מפלגה ממחוז ליאונינג הכריז שצריך להוציא אותה להורג במהירות האפשרית. מכיוון שרוב ההליכים המשפטיים הושעו במהלך מהפכת התרבות, רוב התיקים הוכרעו ללא שופטים או משפטים, אלא על ידי ועדות שונות של המהפכה ושל המפלגה הקומוניסטית.

== מוות ושיקום ==
בשנת 1975 הובאה ג'אנג למגרש ההוצאה להורג בדונגלינגדה, שן-יאנג, שם נקשרה לעמוד, ואז שופדה והוצאה להורג בעריפת ראשה. מילותיו האחרונות היו: "מפלגה, מפלגתי! לאן את רוצה לקחת אותי?" ארבע שנים אחרי הריגתה, באביב של 1979, היא הוכרזה רשמית כמרטירית של המהפכה; ה-4 באפריל 1979 הוכרז כיום לזכרה. למרות שהתחילה חקירה בעניינה, היא הופסקה על ידי מנהיג המפלגה הו יאובאנג.

== הנצחה ==
בפארק העם במרכז גואנגג'ואו, הועמד לזכרה של ג'אנג ג'ה-שין פסל בשם "מנגשי" (האמיצה). הפסל מציג דמות של לוחמת עירומה יורה חץ מגב סוס, והכיתוב לרגלי הפסל הוא "מוקדש לכל מי שנאבק למען האמת".

==קישורים חיצוניים==

== הערות שוליים==

קטגוריה:מתנגדי משטר סינים
קטגוריה:אישים שהוצאו להורג בסין
קטגוריה:נשים שהוצאו להורג בעריפת ראש
קטגוריה:סיניות שנולדו ב-1930
קטגוריה:נפטרות ב-1975
הארמייה השלישית (רומניה)

הארמייה השלישית (ברומנית: Armata a 3-a Română) הייתה ארמייה רומנית, שפעלה מסוף המאה ה-19 עד לשנת 1990, ולחמה ממלחמת העולם הראשונה ועד למלחמת העולם השנייה.

==היסטוריה==
===מלחמת העולם הראשונה===
עם הצטרפות רומניה לצד מדינות ההסכמה, נפרסה הארמייה השלישית בגבול עם ממלכת בולגריה, בעוד ששאר הצבא תקף בטרנסילבניה. בספטמבר 1916 הותקפה הארמייה על ידי צבא בולגרי-גרמני בפיקוד אוגוסט פון מקנזן, ונחלה תבוסה בקרב טורטוקאיה. לאחר מכן לחמה הארמייה הקרבות השונים, ולאחר נפילת בוקרשט בדצמבר 1916 פורקה הארמייה.

===מלחמת העולם השנייה===
הארמייה לחמה לצד הוורמאכט במהלך מבצע ברברוסה בגזרה הדרומית, והשתתפה בקרב אודסה ובקרב הראשון על חצי האי קרים. בשנת 1942 לחמה הארמייה בקרבות סביב סטלינגרד, והותקפה על ידי הרוסים במבצע אורנוס. התמוטטותה של הארמייה הביאה לכיתור הארמייה הגרמנית השישית בסטלינגרד, ולבסוף לנפילת שרידיה בשבי.

לאחר מכן לחמה הארמייה בקרבות השונים באוקראינה וברומניה, ולאחר מעבר ממלכת רומניה לצד בעלות הברית במהלך מבצע יאשי-קישינב, לחמה הארמייה לצד הצבא האדום בקרבות בהונגריה עד סוף המלחמה.

===המלחמה הקרה===
הארמייה התקיימה במהלך המלחמה הקרה כחלק מברית ורשה, ופורקה לאחר קריסת ברית המועצות.

==ראו גם==
* קרב סטלינגרד

==קישורים חיצוניים==
* [http://www.worldwar2.ro/operatii/?article=6 הארמייה השלישית בחצי האי קרים]

קטגוריה:יחידות צבא רומניות במלחמת העולם השנייה
קטגוריה:רומניה במלחמת העולם הראשונה
3
קטגוריה:ארמיות במלחמת העולם השנייה
ג'קי רוזן

ג'קי שריל רוזן (באנגלית: Jacklyn Sheryl Rosen; נולדה ב-2 באוגוסט 1957) היא פוליטיקאית יהודייה-אמריקאית המכהנת כנציגת נבדה בסנאט של ארצות הברית. בנובמבר 2018 נבחרה לתפקיד זה, לאחר שקודם לכן כיהנה כנציגת המחוז השלישי של נבדה בבית הנבחרים של ארצות הברית.

==ביוגרפיה==
רוזן נולדה וגדלה בשיקגו. ב-1979 סיימה תואר ראשון בפסיכולוגיה באוניברסיטת מינסוטה. בתקופת לימודיה החלה לעסוק בתכנות מחשבים, בתום הלימודים עברה ללאס וגאס בעקבות הוריה. היא עבדה כמתכננתת ומפתחת תוכנה במספר חברות בנבדה בהן סיטיבנק, סאות'ווסט גז וסומה והקימה חברת ייעוץ עצמאית.

בשנים 2013–2016 שימשה נשיאת הקהילה של בית הכנסת "נר תמיד" בהנדרסון, בית הכנסת הרפורמי הגדול ביותר באזור עמק לאס וגאס.

בינואר 2016 פנה אלייה הארי ריד, הסנאטור הפורש ממדינת נבדה ושכנע אותה להתמודד בבחירות המקדימות של המפלגה הדמוקרטית לנציגות מחוז הקונגרס השלישי של נבדה בבית הנבחרים של ארצות הברית. ביוני 2016 זכתה בבחירות המקדימות ובנובמבר 2016 זכתה בבחירות הכלליות. ביוני 2017 דווח כי רוזן מתכוונת להתמודד לסנאט ב-2018 מול דין הלר, הסנאטור הרפובליקני המכהן. היא גברה בבחירות על הלר ונכנסה לתפקידה בינואר 2019.

רוזן נשואה ללארי, רדיולוג במקצועו, ואם לבת אחת. היא מתגוררת בהנדרסון.

==קישורים חיצוניים==

* 

* [http://www.rosenfornevada.com/meet-jacky/ אתר הבחירות של ג'קי רוזן]
* [https://web.archive.org/web/20170226025024/https://rosen.house.gov/#region-postscript-second ג'קי רוזן] באתר בית הנבחרים
* [http://www.reviewjournal.com/politics/election-2016/congressional-candidate-jacky-rosen-newcomer-unknown-most-southern-nevadans Congressional candidate Jacky Rosen a newcomer, unknown to most Southern Nevadans], לאס וגאס ריוויו ג'ורנל, 4 ביולי 2016
* 

==הערות שוליים==

קטגוריה:יהודיות חברות בית הנבחרים של ארצות הברית
קטגוריה:בוגרות אוניברסיטת מינסוטה
קטגוריה:בוגרי אוניברסיטת מינסוטה
קטגוריה:חברי הקונגרס ה-115 של ארצות הברית
קטגוריה:חברות בית הנבחרים של ארצות הברית מנבדה
קטגוריה:חברי בית הנבחרים של ארצות הברית מנבדה
קטגוריה:חברי הסנאט של ארצות הברית מנבדה
קטגוריה:סנאטוריות חברות המפלגה הדמוקרטית
קטגוריה:סנאטורים חברי המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:יהודים חברי הסנאט של ארצות הברית
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
מיכאיל קטוקוב

מיכאיל יפימוביץ' קטוקוב (ברוסית: Михаил Ефимович Катуков; 17 בספטמבר 1900 - 8 ביוני 1976), פיקד על כוחות שריון במהלך מלחמת העולם השנייה, ונחשב לאחד ממפקדי השריון המוכשרים ביותר בצבא האדום.

==ביוגרפיה==
===קריירה צבאית===
קטוקוב נולד ב-17 בספטמבר 1900 בכפר במחוז מוסקבה, ובשנת 1919 התגייס לצבא האדום, ולחם בשורותיו במהלך מלחמת האזרחים ברוסיה. לאחר מכן שירת כמפקד כוח טנקים, ובשנת 1935 סיים את לימודיו באקדמיה הצבאית על שם סטלין. בשנת 1936 הועלה לדרגת קפיטן, ובשנת 1938 במהלך הטיהורים הגדולים מונה למפקד חטיבת הטנקים הקלה ה-5, שהשתייכה לקורפוס הממוכן ה-25. ביולי 1940 מונה למפקד דיוויזיית הטנקים ה-20, שהשתייכה לקורפוס הממוכן ה-9.

===מלחמת העולם השנייה===
בפרוץ המתקפה הגרמנית ב-22 ביוני 1941, פיקד קטוקוב על דיוויזיית הטנקים ה-20, ולחם עמה בקרב ברודי. באוגוסט 1941 מונה למפקד חטיבת הטנקים ה-4, ופיקד עליה במהלך הקרב על מוסקבה. לאחר שהצליח לבלום את כוחות ארמיית הפאנצר השנייה על יד טולה, הפכה חטיבתו לחטיבת הטנקים ה-1 של המשמר. באפריל 1942 מונה קטוקוב למפקד קורפוס הטנקים ה-1, ובאוגוסט אותה שנה מונה למפקד הקורפוס הממוכן ה-3, עמו לחם במהלך מבצע מארס. בינואר 1943 מונה קטוקוב למפקד ארמיית הטנקים הראשונה, ופיקד עליה במהלך קרב קורסק, קרב דנייפר ובמבצע דנייפר-קרפטי. באפריל 1944 שונה שם הארמייה לארמיית המשמר המשוריינת הראשונה, ובספטמבר אותה שנה לחם עמה במבצע לבוב-סנדומייז', ועל כך קיבל ב-23 בספטמבר את עיטור גיבור ברית המועצות. בינואר 1945 לחמה הארמייה שבפיקודו במבצע ויסלה-אודר, וב-18 בינואר כבשה הארמייה את העיר לודז'. בחודשים פברואר ומרץ לחמה הארמייה במבצע פומרניה המזרחית, וב-6 באפריל קיבל שוב את עיטור גיבור ברית המועצות. באפריל פיקד קטוקוב על הארמייה במהלך הקרב על ברלין, והשתתף בהבקעת הקו הגרמני ברמות זלו. לאחר מכן צלחה הארמייה בפיקודו את נהר השפרה יחד עם ארמיית המשמר השמינית, ולחמה בברלין עד לכניעתה ב-2 במאי.

===לאחר המלחמה===
לאחר המלחמה פיקד קטוקוב על כוחות השריון הסובייטיים בגרמניה, ובשנת 1955 מונה למפקח הכללי של הצבא האדום. בשנת 1963 פרש קטוקוב לביתו, וב-8 ביוני 1976 מת בביתו שבמוסקבה, ונקבר בבית העלמין נובודוויצ'יה.

==קישורים חיצוניים==

* [http://www.warheroes.ru/hero/hero.asp?Hero_id=599 מיכאיל קטוקוב] 
* 

קטגוריה:מעוטרי אות השירות המצוין
קטגוריה:אנשי הצבא האדום במלחמת העולם השנייה
קטגוריה:גנרלים סובייטים
קטגוריה:אנשי הצבא האדום במלחמת האזרחים ברוסיה
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור סובורוב
קטגוריה:מקבלי עיטור הדגל האדום
קטגוריה:מקבלי עיטור קוטוזוב
קטגוריה:מקבלי עיטור הכוכב האדום
קטגוריה:מקבלי עיטור בוגדן חמלניצקי
קטגוריה:מעוטרי צלב גרונוולד
קטגוריה:מפקדי ארמיות בצבא האדום במלחמת העולם השנייה
קטגוריה:אנשי הצבא האדום בקרב קורסק
קטגוריה:אישים הקבורים בבית העלמין נובודוויצ'יה
קטגוריה:שריונאים סובייטים
קטגוריה:סובייטים שנולדו ב-1900
קטגוריה:סובייטים שנפטרו ב-1976
ספארי וורלד

זברות.]]
דולפינים]]
ספארי וורלד (תרגום: עולם הספארי) הוא אתר תיירותי בבנגקוק, בירת תאילנד, המורכב משני פארקים: פארק ספארי ופארק ימי.

האתר, המופעל על ידי החברה הציבורית "עולם הספארי", נפתח ב-1988, עם שטח של 480 אקר בגן החיות הפתוח, ו-180 אקר בפארק הציפורים שבו. ב-1989 החל שיפוץ במטרה לשפר את יעילות השימוש בקרקע, כך שכיום השטח הכולל עבור גן החיות הפתוח ופארק המים הוא רק 200 אקר.

גן החיות הפך לאתר תיירות פופולרי. ב-1 בפברואר 1994 גדל ההון הרשום של החברה המפעילה את האתר ל-1,500 מיליון באט, והיא שינתה את שמה לשם "החברה הציבורית עולם הספארי בע"מ". שנה לאחר מכן התקבלה החברה לבורסה לניירות ערך של תאילנד, והפכה לחברה הראשונה המפעילה פארק שעשועים הרשומה בבורסה זו.

== ספארי פארק ==
ספארי פארק הוא חלק באתר הכולל מסלול של כ-8 ק"מ, שנסיעה בו אורכת כ-45 דקות. בספארי מאות חיות מכל רחבי העולם, בהן טיגריסים ואריות. האתר מציע מופעים יומיים של האכלת החיות.
ג'ירפות בספארי פארק]]

== הפארק הימי ==
הפארק הימי הוא חלק אחר באתר, ובו מגוון בעלי חיים ביבשה, בים ובאוויר. בפארק מוצעות אטרקציות כגון מסע בנהר בג'ונגל, מופעים יומיים, פעלולי מים, סקי מים, וצפייה בדולפינים, ציפורים, אורנגאוטנים, אריות ים, טיגריסים לבנים, גן תנינים ועוד.

== ביקורת ==
הפעילות באתר שנויה במחלוקת בשל סוגיות הקשורות בשמירה וטיפול בבעלי חיים בגן החיות. הפעלת האתר הייתה נתונה לאורך השנים לביקורת של ארגונים בינלאומיים למען זכויות בעלי החיים. בין השאר נטען כי הטיפול באורנגאוטנים ובפילים לוקה בחסר, וכי באתר חיים אריות ונמרים בתוך כלובים צפופים, כדי להקל על התיירים להצטלם עימם. בין השאר עסקו בכך ג'ים ואליסון קרונין, מייסדי ארגון "עולם הקוף", וארגון אנשים למען יחס מוסרי לבעלי חיים. ב-2013 הוקדש לפעילות בפארק זה פרק של הסדרה הבריטית "Wildlife SOS" העוסקת בהצלת בעלי חיים.

== קישורים חיצוניים ==

* 
* [http://www.tripo.co.il/article/699/%D7%A2%D7%95%D7%9C%D7%9D+%D7%94%D7%A1%D7%A4%D7%90%D7%A8%D7%99,+%D7%91%D7%A0%D7%92%D7%A7%D7%95%D7%A7 עולם הספארי בבנגקוק], באתר tripo

== הערות שוליים ==

קטגוריה:בנגקוק: פארקים
קטגוריה:אסיה: גני חיות
קרב וייט פליינס

קרב וייט פליינס היה קרב במערכה על ניו-יורק וניו-ג'רזי במלחמת העצמאות של ארצות הברית, שהתרחש ב-28 באוקטובר 1776, ליד וייט פליינס, ניו-יורק, בין הצבא הקונטיננטלי של ארצות הברית לצבא הבריטי.<ref></ref>

==הקרב==
בעקבות הנסיגה של הצבא הקונטיננטלי תחת פיקודו של ג'ורג' וושינגטון צפונה מניו יורק, הנחית גנרל ויליאם האו, מפקד הצבא הבריטי, חיילים במחוז ווסטצ'סטר, מתוך כוונה למנוע מוושינגטון דרך מילוט. בעקבות התראה על מהלך זה, נסוג וושינגטון רחוק יותר, והקים עמדה בכפר וייט פליינס, אך לא הצליח לבסס שליטה חזקה במקום. בהתקפה הבריטית שנעזרה בגדודים הסיאנים, נפרצו אגפיו של הצבא הקונטיננטלי, ובעקבות ההפסד, הורה וושינגטון על חייליו לסגת צפונה.<ref></ref>

מאוחר יותר, רדף הצבא הבריטי אחר צבאו של וושינגטון ברחבי ניו ג'רזי עד אשר נסוג וושינגטון לפנסילבניה. אז, חצה וושינגטון את נהר הדלאוור חזרה לניו ג'רזי, והפתיע את חיל המצב ההסיאני בטרנטון ב-26 בדצמבר, בקרב שידוע היום כקרב טרנטון.

==קישורים חיצוניים==

* 

==הערות שוליים==

וייט פליינס
ולריאן ועיר אלף הכוכבים

ולריאן ועיר אלף הכוכבים (באנגלית: Valerian and the City of a Thousand Planets) הוא סרט פעולה ומדע בדיוני צרפתי בשפה האנגלית. הסרט הופק, נכתב ובוים על ידי היוצר הצרפתי לוק בסון, ומבוסס על סדרת קומיקס צרפתית בשם "ולריאן ולורלין" מאת פייר כריסטין וז'אן קלוד מז'יר.

בסרט מככבים קארה דלווין ודיין דיהן, והוא יצא לאקרנים ב־26 ביולי 2017 בצרפת.

== עלילה ==
ולריאן (דיין דיהן) ולורלין (קארה דלווין) הם שני סוכנים של ממשלת הטריטוריות האנושיות ואחראים על שמירת הסדר ברחבי היקום. ולריאן חושק בשותפתו למקצוע ומפעיל עליה גינוני חיזור שוב ושוב, אך לורלין מסתייגת מן העבר הזוגי הענף שלו. מפקדם של השניים (קלייב אוון) שולח אותם למשימה בעיר הגלקטית המרהיבה ביופייה - אלפא. העיר היא מטרופולין המורכבת מאלף מינים מכל קצוות היקום. 17 מיליון תושבי אלפא התכנסו יחדיו לאורך זמן לאיחוד הכישרון, הטכנולוגיה והמשאבים העומדים לרשותם, למען טובת הכלל. אך לא כל התושבים חולקים מטרה משותפת זו, וכוחות בלתי נראים מציבים את שאר התושבים בסכנה.

==דמויות==
*דיין דיהן - קפטן ולריאן, סוכן מיוחד העוסק בחלל והזמן, שותפה ומאהבה של לורלין.
*קארה דלווין - סגן לורלין, סוכנת מיוחדת העוסק בחלל והזמן, שותפתו ומאהבתו של ולריאן.
*קלייב אוון - ארון פיליט, המפקד של ולריאן ולורלין.
*ריהאנה - באבל, בדרנית משנת-צורה.
*אית'ן הוק - ג'ולי, סרסור.
*הרבי הנקוק - שר הביטחון של האנושות.
*קריס וו - קפטן נזה.
*רוטגר האוור - נשיא פדרציית המדינות העולמית.
*ג'ון גודמן - איגון סירוס (דיבוב), פיראט חלל והפושע המבוקש ביותר בגלקסיה.
*אליזבת דביקי - הקיסרית האבאן לימאל (דיבוב).
*סשה לוס - הנסיכה ליחו-מינה

== פיתוח ==
קומי קון בסן דייגו ב-2016]]
ב-2012 הוכרז כי לוק בסון מתכנן לעשות סרט בהשראת הקומיקס הצרפתי "ולריאן ולורלין" שפורסם בשנת 1967 וזכה להצלחה רבה (נמכרו 10 מיליון עותקים והסדרה תורגמה ל-21 שפות).

ב-12 במאי 2015, צייץ בסון בחשבון הטוויטר שלו כי הוא יכתוב ויביים את הסרט וכי קארה דלווין ודיין דיהן יככבו בו. הסרט מהווה את חזרתו של בסון לסוגת האופרת חלל, לאחר 20 שנה מצאת סרטו האלמנט החמישי, והמשך התעסקות במדע בדיוני לאחר הצלחת סרטו לוסי.

תקציב הסרט עמד על כ-197 מיליון אירו, ונכון ל-2017 זהו התקציב הגבוה ביותר לסרט צרפתי. בריאיון לרדיו הצרפתי באוגוסט 2015 אמר בסון כי לצלם את הסרט בצרפת יהיה יקר מידי. העובדה שהסרט דובר שפה זרה (אנגלית) שוללת ממנו את האפשרות לקבלת זיכוי מס מהמדינה, על אף שצילום הסרט בצרפת היה מייצר מקומות עבודה לכ-1,200 אנשי צוות. לבסוף הותאמו הקריטריונים על מנת לקבל זיכוי מס עבור הסרט, והצילומים נערכו באולפנים בבעלות בסון מצפון לפריז.

== קישורים חיצוניים ==

* 
* [http://www.blipanika.co.il/?p=808 מאמר על סדרת הקומיקס ולריאן - סוכן זמן-חלל, באתר בלי פאניקה]
ביקורות:
* 
* נבו טרבלסי, [http://www.frogi.co.il/bidur-cinema/21191.html "ולריאן ועיר אלף הכוכבים": פוטנציאל עצום, פספוס אדיר], באתר [http://www.frogi.co.il/ פרוגי], 20 ביולי 2017
* 
* 
* 
* 

קטגוריה:סרטים צרפתיים
קטגוריה:סרטים באנגלית
קטגוריה:סרטי 2017
קטגוריה:סרטי פעולה צרפתיים
קטגוריה:סרטי מדע בדיוני
קטגוריה:סרטי מדע בדיוני מ-2017
צחי ברוורמן

יצחק (צחי) ברוורמן (נולד ב-7 במרץ 1959) הוא איש ציבור ישראלי המשמש כראש הסגל של ראש הממשלה בנימין נתניהו. בעבר כיהן כמזכיר הממשלה ומנכ"ל משרד ראש הממשלה בפועל.

==ביוגרפיה==
ברוורמן נולד בתל אביב. בצה"ל שירת כקצין הדרכת קשר בבית הספר לשריון, שהיה אז במחנה ג'וליס.

היה דובר עיריית נס ציונה ושימש כמנכ"ל החברה למוסדות חינוך ותרבות בעיר.

בשנת 2013 עמד בראש מטה הבחירות המשותף של "הליכוד - ישראל ביתנו" בבחירות לכנסת התשע עשרה.

ב-15 בנובמבר 2016 החל לכהן כמזכיר הממשלה תחת בנימין נתניהו.

ביוני 2017 פורסם כי ברוורמן פנה לחברי הוועדה לבחירת שופטים בבקשה לקדם את רעייתו לבית משפט מחוזי. עקב פנייתו בוטל הדיון בקידום רעייתו ונציבות שירות המדינה פתחה בבדיקה<ref></ref>.

ביום הבחירות לכנסת העשרים וארבע פרסם ברוומן תמונה בה הוא מצביע למפלגת הליכוד תוך עבירה על הנחיית התקש"יר, לפיה לעובדי מדינה ברמת דרגה בכירה אסור להביע עמדה פוליטית. בעקבות כך הוחלט באגף המשמעת בנציבות שירות המדינה לזמנו לבירור.

ב-10 באפריל 2022 מונה לראש המטה של נתניהו כראש האופוזיציה. עם הקמת הממשלה ה-37 מינה ראש הממשלה נתניהו את ברוורמן לתפקיד ראש הסגל.

== חיים אישיים ==
ברוורמן הוא בעל תואר שני במשפטים מאוניברסיטת בר-אילן. נשוי לנאוה, שופטת בבית משפט השלום בתל אביב, אב לשישה ילדים, שלושה מנישואיו הראשונים ושלושה מנישואיו השניים, מתגורר בנס ציונה.

==קישורים חיצוניים==

* 
* 
* 

== הערות שוליים ==

קטגוריה:מנכ"לים ישראלים
קטגוריה:דוברים ישראלים
קטגוריה:פעילי הליכוד
קטגוריה:מזכירי הממשלה
קטגוריה:בוגרי אוניברסיטת בר-אילן: משפטים
קטגוריה:ראשי הסגל בלשכת ראש הממשלה
קטגוריה:נס ציונה: אישים
קטגוריה:ישראלים שנולדו ב-1959
בורג (סרט)

בורג הוא סרט ישראלי משנת 2014 בבימויה של שירה גפן, ובכיכובן של שרה אדלר וסמירה סרייה.

== תקציר העלילה ==
הסרט מביא את סיפורן של שתי נשים, מיכל ונאדין. מיכל היא אמנית פלסטית מצליחה המתגוררת בירושלים. היא מזמינה מחברת ריהוט בשם "איתקה" (מעין פרודיה על "איקאה") מיטה זוגית חדשה, אך כאשר זו מובאת אל ביתה מתברר שאחד הברגים הנחוצים להרכבתה, חסר. בבוקר אחד היא נופלת ממיטתה, ומאבדת את הזיכרון. נאדין, פלשתינאית שחיה במחנה פליטים יחד עם אחיה הגדול, אמה נפטרה ואביה כלוא בישראל, לא נשואה למורת רוחה של החברה, אך כמהה לילד. את רוב זמנה היא מבלה במחסומים בדרכה לעבודה במפעל, שם היא מועסקת בהכנסת ברגים לשקיות. נאדין מפוטרת מעבודתה בעקבות תלונתה של מיכל על הבורג החסר. הכל משתנה כשחייל מתבלבל ביניהן במחסום ושולח את כל אחת לביתה של האחרת. בסדרת סצנות סוריאליסטיות, הן מתחילות להתחלף בזהויותיהן ובחייהן, משני צידיו של המחסום.

מהסרט נגנזו שלוש סצנות שהורדו בעריכה הסופית, בהם כיכבה שני פרידן, אשתו לשעבר של אחיה של הבמאית אביב גפן.

== השחקנים ==
* שרה אדלר - מיכל 
* סמירה סרייה - נאדין
* דוריד לידאווי
* נעמה שוהם
* זיאד בכרי

== הפצה ופרסים ==
הסרט הוקרן במגוון פסטיבלים, כולל פסטיבל הקולנוע בקאן, במסגרת שבוע המבקרים, שם נרכש להפצה בצרפת ובאוסטרליה, ופסטיבל הקולנוע ירושלים, שם ביקשה גפן מהקהל לעמוד דקת דומייה לזכר ארבעה ילדים פלסטינים שנהרגו באותו יום מתקיפת צה"ל.

הסרט גם הוקרן בערב הפתיחה של AICE פסטיבל סרטי ישראל במלבורן, אוסטרליה, ובפסטיבל סרטי נשים בהודו.

הסרט זכה בפרסי התסריט והעריכה בפסטיבל ירושלים, ובפרס הראשון של פסטיבל הסרטים של מכון הקולנוע האמריקאי (AFI) בלוס אנג'לס, במסגרת "אוטרים חדשים".

== ביקורות ==
בביקורת בהוליווד ריפורטר, המבקרת קלרנס צואי כתבה שהסרט מלא "הומור שחור" ושהוא משתמש ב"קטעים סוריאליסטיים כדי לדבר על נושאים שהם קשים במציאות". וגם, "מה שגפן מנסה להעביר הוא איך המראה של אדם הוא רק חזית", וסיימה במסקנה שהסרט מציג "מחשבה משעשעת ומהורהרת על המגבלות המוטלות על נשים, או אולי פשוט על כולם, גם."

מבקר הקולנוע אורון שמיר כתב על הסרט:
== קישורים חיצוניים ==

ביקורות
* 
* 
* 
* 
== הערות שוליים ==

קטגוריה:סרטי 2014
קטגוריה:סרטי דרמה ישראליים
קטגוריה:סרטים בעברית
קטגוריה:סרטים ישראליים משנת 2014
אברהם יהושע השיל טברסקי (מכנובקה)

רבי אַבְרָהָם יְהוֹשֻעַ הֶשִׁיל טְבֶרְסְקִי (כ"ד באדר תרנ"ה, 20 במרץ 1895 – י' בתשרי תשמ"ח, 3 באוקטובר 1987), היה אדמו"ר חסידי, השני בשושלת מכנובקה.

==ביוגרפיה==
נולד לרבי יוסף מאיר טברסקי ממכנובקה. נישא לבתו של רבי דוד אהרן מז'וריק. לאחר פטירת אביו בכ"ט באב תרע"ז סירב להתמנות לאדמו"ר, עד שדודו רבי דוד מסקווירא לחץ עליו להסכים לקבל את המינוי. בשנת תרצ"ב, עבר למוסקבה כדי להעמיד שם את הדת על תילה. השלטונות שהתנגדו לפעולותיו אלו הגלו אותו לסיביר, ורק בהשתדלות רבי יעקב יוסף מסקווירא שוחרר משם.

לאחר שחרורו מסיביר ניתנה לו האפשרות לעזוב את ברית המועצות, אך הוא סירב לכך, בנימוקו כי עליו לדאוג למצבם הרוחני של יהודי המדינה. בשנת תשכ"ה עלה לישראל ופתח מחדש את חצרו בבני ברק.

היה חשוך בנים ועוד בחייו אימץ כבן את בן-אחיינו, רבי יהושע רוקח (נינו של רבי ישכר דב מבעלז). לאחר פטירתו בליל יום הכיפורים תשמ"ח התמנה רבי יהושע לממלא מקומו.

ברשותו היה ספר תורה שהיה שייך ל.

==לקריאה נוספת==
* יצחק אלפסי, החסידות מדור לדור עמ' 131
* ספר לעבדך באמת, פרקי חייו של מרן ממכנובקא.

==קישורים חיצוניים==
* [http://www.yiddishworld.com/forum/viewtopic.php?f=31&t=9151&sid=139e00227c4956fd8cce03754a1c5574 רבי אברהם יהושע העשיל ממכנובקה], באתר "אידישע וועלט פארומס".

== הערות שוליים ==

קטגוריה:אדמו"רי בית צ'רנוביל
קטגוריה:רבנים אוקראינים
קטגוריה:אדמו"רים ישראלים
קטגוריה:בני ברק: אדמו"רים
קטגוריה:עולים בשנות ה-1960
קטגוריה:מורשעים בעבירות על רקע אידאולוגי בברית המועצות
קטגוריה:יהודים הקבורים בהר הזיתים: חלקות החסידים
קטגוריה:ילידי 1895
קטגוריה:ישראלים שנפטרו ב-1987
מגדל טראמפ

מגדל טראמפ (באנגלית: Trump Tower) הוא גורד שחקים בן 58 קומות לשימוש מעורב של מסחר משרדים ומגורים, הממוקם על השדרה החמישית במרכז מנהטן, ניו-יורק. הבניין עוצב על ידי המעצב דר סקאט מטעם מפור, סוואנקה, היידן & קונל, ופותח על ידי דונלד טראמפ. מגדל טראמפ משמש את מטה טראמפ ובו קומת פנטהאוז, שהייתה מקום מגוריו של נשיא ארצות הברית לשעבר, דונלד טראמפ, מ-1983 עד נובמבר 2019.
עבודות הקרקע של הבניין החלו בשנת 1979. הבניין מכיל אטריום, דירות, משרדים וחנויות שנפתחו במהלך 1983.

==גלריה==
<gallery>
New_York_City_Mai_2009_PD_044.JPG|הכניסה הראשית של מגדל טראמפ.
Clock_in_front_of_the_Trump_Tower.jpg|השעון מול מגדל טראמפ
</gallery>

==קישורים חיצוניים==

* 

* 
* 

קטגוריה:השדרה החמישית
קטגוריה:מנהטן: גורדי שחקים
קטגוריה:ארגון טראמפ
קציעה

טז}}}}איוב ובנותיו, ציור מעשה ידי [[ויליאם בלייק מוצג בגלריה הלאומית בלונדון]] 
קְצִיעָה היא דמות מקראית, בתו של איוב. שמה מופיע באפילוג לסיפורי ספר איוב. קציעה נולדה לאחר שה' השיב לאיוב את כל רכושו ומעמדו לאחר הניסיונות בהם ניסה אותו. מסופר כי לקציעה היו עוד שבעה אחים אשר שמם אינו ידוע ושתי אחיות הבכירה ימימה, והצעירה קרן הפוך. המקרא מציין את שמות הבנות שנולדו לאיוב ולא את שמות הבנים. עוד מוסיף המקרא ומציין כי ניתנה לאחיות ובכללן לקציעה נחלה "בתוך אחיהן". 

סוף הסיפור אינו מספר בשמות בניו של איוב. המחבר המקראי מוסיף כי:" וְלֹא נִמְצָא נָשִׁים יָפוֹת, כִּבְנוֹת אִיּוֹב--בְּכָל הָאָרֶץ; וַיִּתֵּן לָהֶם אֲבִיהֶם נַחֲלָה, בְּתוֹךְ אֲחֵיהֶם". ייתכן כי בהערת המחבר על אודות יופיין של בנות איוב קיימים שרידים מספר איוב החיצוני המספרים בשבח בנותיו של איוב.

==מדרש שמה==
יש שפירשו את השם קציעה מן הצמח "Laurus casia". התבנית "קְצִיעוֹת" מופיעה ב. מצודת ציון ואחרים פירשו את הפסוק בתהילים "מור ואהלות קציעות" - שמות מיני בושם. שמותיהן של בנות איוב ובכללן זה של קציעה, ניטלו מיסודות הטבע. ימימה מהחי- יונה. קציעה מהצומח, "שהיה ריחה נודף כקציעה (בבא בתרא ט"ז, ב') וקרן הפוך מן הדומם - סוג של צבע. אסף הרופא פירש את המילה 'קציעות' כך .

==הערות שוליים==

קטגוריה:אישים בספר איוב
קטגוריה:ילדים במקרא
קטגוריה:נשים בספרי הכתובים
קטגוריה:איוב
כנפי רוח

ציור קיר עם הכותרת "עלה למעלה עלה" ודמותו הרב קוק ב[[לוד]] 

"כנפי רוח" (שמות נוספים: עלה למעלה עלה או בן אדם) הוא סינגל שהוציא ושר הזמר ביני לנדאו (בשיתוף מקהלת ישיבת ירושלים לצעירים) ממילותיו של הראי"ה קוק שיצא לאור בשנת תשע"ה (2015) לזכר שמונת התלמידים שנרצחו בפיגוע בישיבת מרכז הרב, וזכה לפופולריות רבה בציבור הדתי והחרדי.

מילות השיר הן מתוך דברי הרב אברהם יצחק הכהן קוק בספר אורות הקודש:

את השיר הלחינה אביגיל עמר (עוזיאל) בשנות ה־90 של המאה ה־20 בזמן לימודיה באולפנת סגולה בקריית מוצקין. הלחן התפרסם מעט במהלך השנים, בשנת 2012 הרכב "קולות רבים" הוציא אותו לראשונה כשיר ביוטיוב. הראשון שהקליט את השיר באולפן היה ביני לנדאו בעיבודו של אופיר סובול. בתחילה הושמע הסינגל ברדיו, והשדרן ידידיה מאיר השמיע אותו רבות בתוכנית הבוקר שלו ברדיו קול חי, לאחר מכן הוא העלה את השיר לרשת. הביצוע של ביני לנדאו ביוטיוב נצפה מעל 7 מיליון צפיות.

בנוסף לביני לנדאו ומקהלת הישל"צ, קיימים ברשת גרסאות כיסוי לשיר זה: ישי לפידות יחד עם מועצת השירה היהודית ואבי סינגולדה, הזמר יצחק מאיר, יוסף קרדונר, איציק דדיה, ישי רביבו ומקהלת משאלות.

הזמר גדעון לוין הוציא גרסה משולבת עם יידיש והשיר הגיע למקום הראשון במצעד החסידי "שירים במעלות" של קובי סלע המשודר ברדיו קול חי ובערוץ 7.

ב-2019 הוציאה הזמרת שרה אלחיאני גרסה נוספת לשיר בהלחנתה.

==מקור המילים==
השיר מבוסס על משפט מתוך פרק בספר אורות הקודש המכונה "קריאה להסתכלות עליונה" (אורות הקודש א', ס"ד). הפרק פותח את הסדר "אור הרזים" בספר. הפסקה במקור נמצאת בקובץ א', פסקה קפ"א בשמונה קבצים של הרב קוק.

==קישורים חיצוניים==

==הערות שוליים==

קטגוריה:שירים חסידיים
קטגוריה:שירי 2015
קטגוריה:הראי"ה קוק
פאבל ריבאלקו

פאבל סימיונוביץ' ריבאלקו (ברוסית: Павел Семёнович Рыбалко; 4 בנובמבר 1894 - 28 באוגוסט 1948), פיקד על כוחות שריון במהלך מלחמת העולם השנייה, ונחשב לאחד ממפקדי השריון המוכשרים ביותר בצבא האדום.

==ביוגרפיה==
===קריירה צבאית===
ריבאלקו נולד ב-4 בנובמבר (23 באוקטובר לפי הלוח היוליאני) 1894 בכפר במחוז חרקוב, ובשנת 1907 בגיל 13 החל לעבוד בבית חרושת לסוכר. עם פרוץ מלחמת העולם הראשונה בשנת 1914 התגייס ריבאלקו לצבא האימפריה הרוסית, ולחם בשורותיו במהלך המלחמה. לאחר מהפכת אוקטובר הצטרף לצבא האדום, ולחם בשורותיו במהלך מלחמת האזרחים ברוסיה ובמהלך מלחמת פולין-אוקראינה. בין השנים 1926–1930 למד ריבאלקו באקדמיה הצבאית על שם פרונזה, ולאחר מכן מונה למפקד גדוד. בשנת 1934 נשלח כיועץ צבאי לסין, ולאחר מכן כיהן בין השנים 1937–1940 כנספח צבאי בסין ובפולין.

===מלחמת העולם השנייה===
זמן קצר לפני מבצע ברברוסה מונה ריבאלקו למדריך בבית הספר לטנקים בקאזאן, ונשאר בתפקיד זה עד ליולי 1942. ביולי 1942 לאחר הפצרות רבות ונשנות, מונה ריבאלקו למפקד ארמיית הטנקים החמישית, ובספטמבר מונה למפקד ארמיית הטנקים השלישית, ולחם עמה בקרב חרקוב השלישי. לאחר שספגה אבדות כבדות במהלך הקרב, הפכה הארמייה לארמייה ה-57. במאי 1943 מונה ריבאלקו למפקד ארמיית המשמר המשוריינת השלישית, ולחם עמה בקרב קורסק ובקרב דנייפר. בספטמבר 1944 פיקד ריבאלקו על הארמייה במבצע לבוב-סנדומייז', ולאחר מכן בקרב על שלזיה. באפריל 1945 לחם עמה במהלך הקרב על ברלין כחלק מהחזית האוקראינית הראשונה, ולאחר מכן השתתף ריבאלקו בכיבוש דרזדן ובקרב על פראג.

===לאחר המלחמה===
לאחר המלחמה המשיך ריבאלקו לפקד על ארמיית המשמר המשוריינת השלישית, ובשנת 1947 מונה למפקד כוחות השריון הסובייטיים בגרמניה. ב-28 באוגוסט 1948 מת ריבאלקו בביתו שבמוסקבה לאחר מחלה ממושכת, ונקבר בבית העלמין נובודוויצ'יה.

==קישורים חיצוניים==

* [http://www.generals.dk/general/Rybalko/Pavel_Semenovich/Soviet_Union.html ביוגרפיה של הגנרלים] 
* [http://www.warheroes.ru/hero/hero.asp?Hero_id=359 פאבל ריבאלקו] 
* 

קטגוריה:אנשי הצבא האדום במלחמת העולם השנייה
קטגוריה:גנרלים סובייטים
קטגוריה:אנשי צבא רוסים במלחמת העולם הראשונה
קטגוריה:אנשי הצבא האדום במלחמת האזרחים ברוסיה
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור סובורוב
קטגוריה:מקבלי עיטור הדגל האדום
קטגוריה:מקבלי עיטור בוגדן חמלניצקי
קטגוריה:מקבלי עיטור קוטוזוב
קטגוריה:מפקדי ארמיות בצבא האדום במלחמת העולם השנייה
קטגוריה:אישים הקבורים בבית העלמין נובודוויצ'יה
קטגוריה:שריונאים סובייטים
קטגוריה:אנשי הצבא האדום בקרב קורסק
קטגוריה:סובייטים שנולדו ב-1894
קטגוריה:נפטרים ב-1948
610-619 לפנה"ס

שימו לב: ערך זה מכיל אירועים מן השנים 619 - 610 לפנה"ס

== אירועים ומגמות ==
* 619 לפנה"ס - אליאטס נהפך למלך לידיה.
* 619 לפנה"ס - מותו של ג'י זנג, מלך משושלת ג'ואו שבסין.
* 618 לפנה"ס - צ'ינג משושלת ג'ואו ממנה למלך סין.
* 616 לפנה"ס - לוקיוס טארקוויניוס פריסקוס מתמנה למלך החמישי של רומא.
* 615 לפנה"ס - הממלכה הנאו בבלית מתחילה לתקוף ערים אשוריות.
* 614 לפנה"ס - העיר אשור נבזזת על ידי מדי והבבלים.
* 613 לפנה"ס - מותו של צ'ינג משושלת ג'ואו שבסין.
* 613 לפנה"ס - המלך זואנג משושלת צ'ו עולה לשלטון באזור צ'ו שבסין.
* 612 לפנה"ס - המלך קואנג משושלת ג'ואו מתמנה למלך סין.
* 612 לפנה"ס - הברית אשר מורכבת ממדי, פרס, סקיתיה, ובבל צרה על העיר נינוה וכובשת אותה לאחר קרב נינוה שהתרחש בשנה זו. מלך אשור סין-שר-אישכון נהרג במערכה על העיר.
* 612 לפנה"ס - אשור-אובליט השני, מנסה לשמור את האימפריה האשורית בחיים על ידי קביעתו כמלך חרן.
* 612 לפנה"ס -  הערכה: העיר בבל, מקור התפתחותה ובירתה של ממלכת בבל, הופכת לעיר הגדולה ביותר בעולם לאחר שלקחה תואר זה מהעיר נינוה, בירת אשור.
* 612 לפנה"ס - נפילת האימפריה האשורית וזריחת האימפריה הנאו-בבלית.
* 610 לפנה"ס - פרעה נכו השני מחליף את פסתמיך הראשון ומתמנה למלך מצרים.
* 610 לפנה"ס - ייסוד העיר היוונית נאוקרטיס שבמצרים.

== אנשים משמעותיים ==
* 610 לפנה"ס - לידתו של אנכסימנדרוס, פילוסוף יווני.
* 610 לפנה"ס - מותו של פסתמיך הראשון, מלך מצרים.
* 612 לפנה"ס - מותו של סין-שר-אישכון, מל אשור.

==קישורים חיצוניים==

קטגוריה:המאה ה-7 לפנה"ס
*
פארק האגם (נתיבות)

פארק האגם הוא פארק בנתיבות. הפארק ממוקם ברחוב בדולח בעיר, ושטחו הוא 64 דונם.

== רקע ==
בנתיבות התקיים פרויקט פינוי אתר גדול לפסולת בניין, על מנת לנצל את הפסולת כחומר גלם לפיתוח תשתיות עבור שכונות חדשות. בסופו של התהליך הפך האתר שהיה מפגע סביבתי, לפארק להנאת התושבים. אל האתר הועברה פסולת בניין מנתיבות ומיישובים סמוכים במשך שנים רבות, עד שנסגר בשנת 2012.

חלק מפסולת הבניין נגרס והועבר לאתר אחר, שבו שימש להקמת סוללה שתהיה בסיס גשר חדש. הגשר מסייע לחבר את השכונות החדשות בעיר לשכונות הוותיקות יותר, ומאפשר חיבור מהיר גם לתחנת הרכבת של נתיבות. בשנת 2020 נפתח הפארק לשימוש התושבים.

== מיקום ==
הפארק ממוקם בעיר נתיבות, ברחוב בדולח בעיר (מאחורי תיכון בנים "דרכא" בעיר), הפארק נבנה קרוב לגשר "שדרות ירושלים".

== אטרקציות בפארק ==
הפארק מכיל אגם אקולוגי, מתקני ספורט, נקודת תצפית, אזורי שהייה, פיקניק ומשחק, פארק לכלבים, סקייט פארק, ועוד.

==קישורים חיצוניים==
* 

== הערות שוליים ==

קטגוריה:נתיבות
האגם
גן החיות של צ'יאנג מאי

גן החיות של צ'יאנג מאי הוא גן חיות על כביש הוויי קאו (Huay Kaew) בצ'יאנג מאי שבתאילנד, ממערב אוניברסיטת צ'יאנג מאי. זהו גן החיות המסחרי הראשון בצפון תאילנד, והוא הוקם ב-16 ביוני 1977.

== היסטוריה ==
בשנת 1950 שלחה ממשלת ארצות הברית יועצים צבאיים כדי להכשיר משטרה שבטית לאורך הגבול של תאילנד. ביניהם היה הרולד מייסון יאנג (Harold Mason Young), יליד בורמה ובנם של מיסיונרים אמריקאים. יאנג החל לעזור לבעלי חיים פצועים, ומבקרים החלו לבוא כדי לראות את אוסף החיות שלו.

הממשלה המחוזית של צ'יאנג מאי הקדישה לחיות שטח קרקע לרגלי הר סוטפ (Suthep), והמתקן נפתח לציבור ב-1957.

כאשר נפטר יאנג ב-1974, נלקח הנכס על ידי מחוז צ'יאנג מאי. גן החיות הורחב לגודלו הנוכחי, והועבר לארגון הגן הזואולוגי, תחת חסותו של מלך תאילנד. הוא הוכרז כגן החיות הרשמי של מחוז צ'יאנג מאי ב-1977. 

== תצוגות וחיות ==
גן החיות של צ'יאנג מאי מופעל באופן פרטי וכולל מגוון גדול של בעלי חיים. בנוסף, יש בו שני אקווריומים גדולים, בהם האקווריום הימי הגדול ביותר באסיה. ב-28 באוקטובר 2008, נפתחה לציבור המנהרה המימית הארוכה בעולם באורך של 133 מטר.

[[פנדה ענקית בגן החיות של צ'יאנג מאי]]
[[גיבון גמיש בגן החיות של צ'יאנג מאי]]

כ-400 מינים של בעלי חיים מיוצגים בגן החיות, כולל קואלות, פינגווין הומבולדט, דובי ים איונים, קרנפים, היפופוטמים, פלמינגו, ג'ירפות, זברות, יענים, גמלים, אריות, נמרים, עבדקן הרעמה, טפיר אסייתי, וסוגים רבים של זוחלים. גן החיות הוא גם ביתם של שני פילים ושלוש פנדות ענקיות.

הפנדה הענק לין הואי (Lin Hui) וצ'ואנג צ'ואנג (Chuang Chuang) הגיעו לגן החיות ב-12 באוקטובר 2003, בהשאלה מסין, למשך 10 שנים. הבת שלהם לין בינג (Lin Bing) נולדה בגן החיות ב-27 במאי 2009. משפחת הפנדות תוחזר לסין כשהיא תהיה בת שנתיים. לין בינג היא מהפנדות ענק הבודדות שנולדו בשבי מחוץ לסין.

== תחבורה ==
בגן החיות נבנתה מסילת רכבת בת שני הקילומטרים שנפתחה בשנת 2005. המסילה עוברת סביב המתחם ויש לה ארבע תחנות. הרכבות הממוזגות יכולות להעביר 50&#x2013;70 נוסעים. בגן החיות יש גם חשמליות שבאמצעותן יכולים המבקרים לנסוע ברחבי גן החיות. השימוש בשני אמצעי התחבורה מותנה בתשלום. 

== ראו גם ==
* ספארי וורלד

== קישורים חיצוניים ==

* (תאית)

צ'יאנג מאי
קטגוריה:תאילנד: פארקים
רעף סולארי

גג סולארי של טסלה
רעף סולארי (באנגלית: Solar Shingle), הנקרא גם רעף פוטו-וולטאי (באנגלית: Photovoltaic Shingle) הוא מערך של תאים פוטו-וולטאיים (פנלים סולריים) שנועדו להיראות ולשמש כמו חומרי קירוי קונבנציונליים, כמו רעפי אספלט ורעפי צפחה, ולהפיק בנוסף חשמל מקרינת השמש. רעפים סולאריים אלו מהווים שילוב בין הפקת אנרגיה סולארית לבנייה (Building-Integrated Photovoltaics).

==היסטוריה==
רעפים סולאריים הפכו לזמינים מסחרית בשנת 2005. בריאיון לרויטרס ב-2009 העריך דובר חברת דאו כימיקלים שכניסתם לשוק הרעפים הסולאריים תניב הכנסות של 5 מיליארד דולר עד 2015 ו-10 מיליארד דולר עד 2020. הרעפי הסולאריים של חברת דאו זמין בקולורדו, הידועים כמערכת השמש POWERHOUSE הפכו לזמינים מסחרית באוקטובר 2011. דור שלישי של מערכת השמש POWERHOUSE קיבלה רישיון בלעדי ל-RGS Energy למסחור משנת 2017 עד 2020, כאשר RGS Energy הגישה בקשה לפשיטת רגל.

באוקטובר 2016 נכנסה חברת טסלה לתחום הרעפים הסולאריים במיזם משותף עם SolarCity. מאוחר יותר רכשה טסלה את SolarCity ומוצר הרעפים הסולארי תואר ב-2019 כ"כישלון". ספקית השוק הסולארי, EnergySage, סקרה את הרעף הסולארי בשם Tesla Solar Roof, וציינה כי הוא "חווה כישלונות משמעותיים שעיכבו את התכנון, הייצור והפריסה שלו." בינואר 2022, הודיע תאגיד GAF Materials כי יתחיל למכור רעפים סולאריים כמוצר.

==ראו גם==
* אנרגיה סולארית

==קישורים חיצוניים==

==הערות שוליים==

קטגוריה:אנרגיה סולארית
קטגוריה:גגות
אן תומפסון

אן תומפסון גרי (באנגלית: Ann Thompson Gerry; 12 באוגוסט 1763 – 17 במרץ 1849) הייתה הגברת השנייה של ארצות הברית, אשתו של אלברידג' גרי, אשר כיהן כסגן נשיא ארצות הברית.

== ביוגרפיה ==
אן גרי נולדה בשם אן תומפסון בניו יורק, אמריקה הקולוניאלית. בילדותה חיה בניו יורק עם אביה, ג'יימס תומפסון, שהיה איש עסקים. כשביקשה לרכוש לעצמה השכלה גבוהה, תומפסון למדה בדבלין, אירלנד. עם השלמת לימודיה, באמצע שנות 1780 שבה לניו יורק, שם היו שכינו אותה "האישה היפה ביותר בארצות הברית".

בניו יורק היא הכירה את אלברידג' גרי, והם נישאו ב-12 בינואר 1786 בכנסיית השילוש הקדוש.

לאחר מותו של בעלה, בעודו מכהן כסגן נשיא ארצות הברית, סירב הקונגרס להמשיך ולשלם את משכורתו. היא נותרה תלויה בילדיה ועברה לגור עם בנה, ג'יימס תומפסון גרי, בניו הייבן שבקונטיקט. היא מתה שם בגיל 85 ב-17 במרץ 1849.

==קישורים חיצוניים==
* 

==הערות שוליים==

קטגוריה:ניו יורק: אישים
קטגוריה:הגברות השניות של ארצות הברית
קטגוריה:בני זוגם של סגני נשיא ארצות הברית
קטגוריה:ילידות 1763
קטגוריה:אמריקאים שנולדו ב-1763
קטגוריה:אמריקאיות שנפטרו ב-1849
קטגוריה:אמריקאים שנפטרו ב-1849
אוויירו

אוויירו (בפורטוגזית: ) היא עיר בצפונה של פורטוגל, ידועה בזכות חוף הים שלה והתעלות הציוריות החוצות אותה שבזכותן היא מכונה "ונציה של פורטוגל".

אוויירו הוא גם שמה של רשות מקומית הכוללת את איירו עצמה וגם יישובים נוספים. שטחה 197.58 קמ"ר, מספר תושביה כ-78,500 והצפיפות 400 נפשות לקמ"ר (נתוני 2011).

בשנת 1973 בעיר הוקמה אוניברסיטה.

העיר ידוע בקינוח מסוג אובוש מולש<ref></ref>.
==גאוגרפיה==
אוויירו שוכנת על לגונה לשפת האוקיינוס האטלנטי, בגדה השמאלית של נהר אוויירו (Ria de Aveiro). היא נמצאת בצפונה של פורטוגל 216 קילומטרים צפונית לבירה ליסבון ו-50 קילומטרים דרומית לפורטו.

== ערים תאומות ==

* 

==גלריה==
 <gallery>
תמונה:Aveiro - Portugal (16885263852).jpg|סירות ה-Moliceiros
תמונה:Aveiro Train station.jpg|תחנת הרכבת הישנה
תמונה:Aveiro-Azulejo.jpg|בניין עם חזית אזולחוס אופיינית
תמונה:Camara Municipal Aveiro (3391517833).jpg|בניין העירייה הישן
תמונה:Aveiro-Récolte de sel-1967 07 29 29.jpg|בריכות אידוי המלח של אוויירו
</gallery>

==קישורים חיצוניים==

* 
*[https://www.youtube.com/watch?v=cA7wZvp2z38 סרטון של שיט בתעלות של אוויירו] 

== הערות שוליים ==

קטגוריה:פורטוגל: ערים
סכר דייוויס

סכר דייוויס (באנגלית: Davis Dam) הוא סכר עפר על נהר הקולורדו, בגבול בין מחוז מוהאבי באריזונה, למחוז קלארק בנבדה בארצות הברית, כ-110 קילומטרים במורד הזרם מסכר הובר. הסכר נבנה ומופעל על ידי לשכת הטיוב של ארצות הברית והושלם ב-1951. הסכר נועד לווסת את מי הקולורדו ולייצר חשמל. המים נאגרים באגם מוהאבי, מאגר מים מאחורי הסכר. שמו המקורי של הסכר היה "סכר בולסהד" (Bullshead Dam) על שם "סלע ראש השור" ("Bull's Head Rock"), אי סלעי בנהר הקולורדו. השם שונה לסכר דייוויס לכבודו של ארתור פאוול דייוויס (Arthur Powell Davis; 1933-1861) שהיה המנהל של לשכת הטיוב בשנים 1923-1914.

==תיאור==
סכר דייוויס הוא סכר עפר מחולק על ידי ליבה מוטית של חומרים אטומים יחסית (zoned earth-fill dam) ומברצי גלישה מבטון. אורכו 490 מטרים וגובהו 60 מטרים. סכר העפר מתחיל בצד של נבדה, אבל לא מתמשך לצד אריזונה במזרח. במקום זאת יש מפרץ שנוצר על ידי עפר ובטון, הכולל את המברצים. תחנת כוח הידרואלקטרית שוכנת בצמוד למפרץ. מטרת הסכר לווסת מחדש את המים הזורמים מסכר הובר במעלה הזרם, ולאפשר בכך את חלוקת מי הקולורדו למקסיקו על פי הסכם נהר הקולורדו כפי שהושלם ב-1944.

הערים בולהד סיטי באריזונה ולאפלין בנבדה, שוכנים במרחק קצר מהסכר במורד הנהר. בולהד סיטי הוקמה במקור כמחנה עבודה לפועלים שבנו את הסכר.

כביש עובר על קודקוד סכר העפר וגשר עובר מעל למפרץ הקטן של המברץ. בעבר היה זה כביש מדינתי 68 של אריזונה לנבדה. באפריל 2004 נסגר הכביש לתעבורת כלי רכב, אך עדיין מותר לעבור את הסכר רגלית או באופניים. הכביש הישן הוא מאז הרחבה של מערכת שבילי המורשת. מחסומים הוצבו בשני הצדדים של סכר העפר. כוחות הביטחון מסיירים בתדירות גבוהה במתקן ומקפידים לאכוף את תקנות החניה.

;תחנת הכוח ההידרואלקטרית של סכר דייוויס
תחנת הכוח של סכר דייוויס היא תחנת כוח הידרואלקטרית השוכנת בצד של אריזונה, ליד המפרץ. התחנה מייצרת בין 1,000 ל-2,000 מגה-ואט שעה בשנה. כושר היצור של חמש הטורבינות של התחנה, שראשן בולט מחוץ לתחנה, הוא 255 מגה-ואט. גובה העומד ההידראולי הוא 41 מטרים.

==קישורים חיצוניים==

* [https://web.archive.org/web/20160301001207/http://www.usbr.gov/projects/Facility.jsp?fac_Name=Davis+Dam USBR - Davis Dam]
* [https://web.archive.org/web/20160928193805/http://www.usbr.gov/projects/Powerplant.jsp?fac_Name=Davis%20Powerplant USBR - Davis Power Plant]
* [https://web.archive.org/web/20150905063004/http://www.usbr.gov/projects/Project.jsp?proj_Name=Parker-Davis%20Project USBR - Parker-Davis Project]
* [http://waterdata.usgs.gov/nwis/uv?site_no=09423000 USGS - Real Time Water Data]

==הערות שוליים==
מבט מהאוויר על סכר דייוויס ו[[אגם מוהאבי]]

דייוויס
קטגוריה:אריזונה: מבנים
קטגוריה:נבדה: מבנים
קטגוריה:נהר הקולורדו
קטגוריה:ארצות הברית: מבני אספקת מים
629-620 לפנה"ס

שימו לב: ערך זה מכיל אירועים מן השנים 629 – 620 לפנה"ס

== אירועים ומגמות ==
* 627 לפנה"ס – מותו של אשורבניפל, מלך אשור; הוא הוחלף על ידי בנו, אשור-אתיל-אילני.
* 627 לפנה"ס – ייסוד העיר דורס בזמנו של אפידמנוס.
* 626 לפנה"ס – נבופלאסר מורד בממלכת אשור.
* 625 לפנה"ס – מדי ובבל תובעות את עצמאותן מידי אשור ותוקפות את העיר נינוה.
* 623 לפנה"ס – סין-שר-אישכון מחליף את אחיו אשור-אתיל-אילני ומתמנה למלך אשור.
* 621 לפנה"ס/622 לפנה"ס – המדינאי דרקון מכין את קוד החוקים הראשון של יוון העתיקה.

== אנשים משמעותיים ==
* 628 לפנה"ס – תיארוך לידתו המשוער של זרתוסטרה.
* 626 לפנה"ס – ירמיהו הנביא.
* 628 לפנה"ס – לידתו של תאלס איש מילטוס.
* 628 לפנה"ס – לידתו של בודהה.
* 620–564 לפנה"ס – איזופוס.

==קישורים חיצוניים==

*
קטגוריה:המאה ה-7 לפנה"ס
האנציקלופדיה של החיים

סמליל האנציקלופדיה של החיים
האנציקלופדיה של החיים (באנגלית: Encyclopedia of Life, EOL) היא אנציקלופדיה שיתופית וחינמית באינטרנט אשר נועדה לתעד את כל 1.9 מיליון מיני החיים המוכרים למדע. היא מלוקטת מתוך מאגרי מידע קיימים (בהם ויקיפדיה) ומתרומות של מומחים ושוחרי טבע מכל העולם. היא נועדה לבנות עמוד אחד שיורחב "עד אינסוף" עבור כל מין, הכולל סרטוני וידאו, הקלטות, תמונות, גרפיקות וטקסטים. בנוסף, האנציקלופדיה משלבת תוכן מהספרייה למורשת המגוון הביולוגי, אשר העבירה תהליכי דיגיטציה למיליוני דפים של ספרות מודפסת מהספריות הגדולות בעולם להיסטוריית הטבע. הפרויקט בתחילה גובה בהתחייבות מימון של 50 מיליון דולר, בהובלת קרן מקארתור וקרן סלואן, שסיפקו יחד 25 מיליון דולר. 25 מיליון הדולרים הנוספים הגיעו מחמישה מוסדות עיקריים: מוזיאון פילד להיסטוריה של הטבע, אוניברסיטת הרווארד, המעבדה לביולוגיה ימית, הגן הבוטני של מיזורי ומכון סמית'סוניאן. הפרויקט בתחילה הובל על ידי ג'ים אדוארדס וצוות הפיתוח בהובלת דוד פטרסון. היום, המוסדות המשתתפים ותורמים פרטיים ממשיכים לתמוך באנציקלופדיה באמצעות תרומות כספיות.

==קישורים חיצוניים==

* 
* [http://eol.org/ אתר EOL]

==הערות שוליים==

קטגוריה:אנציקלופדיות אינטרנט
קטגוריה:אתרי אינטרנט שהושקו ב-2008
קטגוריה:מיון עולם הטבע
קטגוריה:פילוגנטיקה
דיקסון ואקמה

דיקסון ואקמה קאבו (באנגלית: Dickson Nwakaeme Kabu; נולד ב-21 באפריל 1986) הוא כדורגלן ניגרי המשחק בעמדת החלוץ באנז'ה מליגת העל הצרפתית.

==קריירה==
===התקופה בפינלנד===
ב-1 ביוני 2009 חתם ואקמה לשלוש שנים באאולו פאלו מהליגות הנמוכות בפינלנד. ב-1 ביולי ואקמה הושאל לעונה לקופס מליגת העל הפינית, ואקמה ערך את הופעת הבכורה בניצחון 0-3 על רובניימן פאלוסאורה, כשהוא כבש שער ונבחר לשחקן המשחק. בהמשך העונה התבטא מאמן אינטר טורקו ג'וב דראגטסמה ההולנדי כשהתראיין לתקשורת המקומית לאחר ההפסד לקופס והצהיר שדיקסון ואקמה הוא החלוץ הטוב ביותר שהוא אי פעם ראה בליגת העל הפינית.

====אולבורג====
ב-1 בספטמבר 2010 הושאל ואקמה לאולבורג מליגת העל הדנית. במהלך תקופת ההשאלה, ואקמה כבש שער אחד בשבע הופעות, אך לא התאקלם וב-31 בדצמבר עזב את אולבורג.

====חזרה לפינלנד====
ב-1 באפריל 2011 חזר ואקמה לפינלנד והושאל לקופס עד לסוף העונה, בעונה זו כבש ואקמה 7 שערים ב-20 הופעות. בסיום עונה זו הסתיים החוזה בין ואקמה לקבוצת אאולו פאלו.

===התקופה באסיה===
באפריל 2012, ואקמה חתם על חוזה בן חמישה חודשים עם סונג לאם נג אן מליגת העל הווייטנאמית. ואקמה הבקיע בהופעת הבכורה שלו עבור סונג לאם נג אן, כשהוא עולה מהספסל במחצית השנייה וקבע שוויון בדקה ה-93 נגד סאי גון סואן תאן במחזור ה-14 של הליגה, המשחק הסתיים 2-2. במהלך העונה כבש ואקמה 10 שערים ב-13 הופעות. בסיום העונה ואקמה סירב להאריך את חוזהו בקבוצה.

בפברואר 2013 חתם ואקמה בקלאנטן מליגת העל המלזית. ואקמה ערך את הופעתו הבכורה נגד מזיאה מרפובליקת המלדיביים במסגרת הגביע אסיה. בהמשך העונה זכה עם קבוצתו בגביע אסטרו. בסך הכל ערך ואקמה 9 הופעות בליגה כשבמהלכם כבש 3 שערים.

בדצמבר חתם ואקמה בפהנג מליגת העל המלזית. ב-8 במרץ 2014 ואקמה כבש צמד מול אנגקטן תנטרה. ב-7 ביוני זכה ואקמה עם פהנג בגביע אסטרו לאחר שניצחו את פאלדה יונייטד, במהלך המשחק כבש ואקמה את שער הניצחון בדקה ה-89. בהמשך העונה ואקמה סייע לפהנג לזכות בגביע הליגה נגד ג'והור דארול טאזים כשהוא כובש שני שערים ומכריע את המשחק בפנדלים.

===אנז'ה===
לקראת עונת 2016/2017 חתם ואקמה באנז'ה מליגת העל הצרפתית. ב-24 בספטמבר 2016 כבש שער עצמי בהופעתו הבכורה מול מונקו.

===פאהאנג===
בפברואר 2019 חזר ווקאמה לאחר שנתיים ללא כדורגל לפהנג מליגת העל המלזית וסיפק הופעת בכורה פנומנלית עם צמד, שלושה בישולים ומשחק אדיר.

==תארים==
; קלאנטן
*גביע אסטרו: 2013

; פהנג
*גביע אסטרו: 2014
*גביע הליגה: 2014

==חיים אישיים==
דיקסון ואקמה נולד וגדל בלאגוס בירת ניגריה לשעבר. אחיו הקטן אנתוני ואקמה שחקן כדורגל, אשר משחק באל-פייחה מליגת העל הסעודית.

==קישורים חיצוניים==

* [http://www.flashscore.com/player/nwakaeme-dickson/4r6cm73p/ עמוד השחקן] באתר flashscore
* [http://www.sofascore.com/player/dickson-nwakaeme/65799 עמוד השחקן] באתר sofascore
* 

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:לאגוס: כדורגלנים
קטגוריה:כדורגלני אולבורג
קטגוריה:כדורגלני קופס
קטגוריה:כדורגלני פהנג
קטגוריה:כדורגלני קלאנטן
קטגוריה:כדורגלני אנז'ה
קטגוריה:ניגרים שנולדו ב-1986